Mladić koji je jutros pronađen mrtav u karlovačkoj gradskoj četvrti Luščić stradao je nasilno, a radi li se o ubojstvu ili nesretnom slučaju tek će se utvrđivati očevidom.

Da se radi o nasilnoj smrti potvrdio je zamjenik Županijske državne odvjetnice Željko Brkljačić te rekao da je u pitanju mlađa osoba, ali ipak punoljetna.

Sadržaj se nastavlja...

- Prema dosad prikupljenim podacima radi se o nasilnoj smrti, ali uzrok je zasad nepoznat i dalje provodimo dokazne radnje, kazao je zamjenik ŽDO te dodao kako zasad ne isključuju ništa, tako ni mogućnost da je mladić ubijen. Potvrdio je da su noćas stanari čuli buku i viku, a o čemu se točno radi podatke prikuplja policija na terenu. Po riječima jedne od susjeda, da se nešto događa stanari su čuli između 3 i 4 sata ujutro.

Identitet je poznat ali obitelj još nije obaviještena pa ga ne mogu iznositi. Nesretni mladić je s područja Karlovca ali nije stanar u zgradi ispred koje je tragično skončao.

KAportal.hr

VIDEO S MJESTA DOGAĐAJA...